ΑΠΟΦΑΣΗ ΤΗΣ ΕΠΙΤΡΟΠΗΣ της 22ας Απριλίου 1998 για τη διάθεση στην αγορά γενετικώς τροποποιημένης ελαιοκράμβης (Brassica napus L. ssp. oleifera) σύμφωνα με την οδηγία 90/220/ΕΟΚ του Συμβουλίου (Κείμενο που παρουσιάζει ενδιαφέρον για τον ΕΟΧ) (98/291/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 90/220/ΕΟΚ του Συμβουλίου, της 23ης Απριλίου 1990, για τη σκόπιμη ελευθέρωση γενετικώς τροποποιημένων οργανισμών στο περιβάλλον (1), όπως τροποποιήθηκε τελευταία από την οδηγία 97/35/ΕΚ της Επιτροπής (2), και ιδίως το άρθρο 13,

Εκτιμώντας:

ότι με τα άρθρα 10 έως 18 της οδηγίας 90/220/ΕΟΚ θεσπίζεται κοινοτική διαδικασία η οποία επιτρέπει στις αρμόδιες αρχές κράτους μέλους να συναινούν στη διάθεση στην αγορά προϊόντων που περιέχουν ή συνίστανται σε γενετικώς τροποποιημένους οργανισμούς 7

ότι κοινοποιήθηκε στις αρμόδιες αρχές του Ηνωμένου Βασιλείου η διάθεση στην αγορά τέτοιου προϊόντος 7

ότι οι αρμόδιες αρχές του Ηνωμένου Βασιλείου στη συνέχεια διαβίβασαν τον φάκελο στην Επιτροπή, αφού διαπίστωσαν ευνοϊκή γνώμη 7

ότι οι αρμόδιες αρχές άλλων κρατών μελών προέβαλαν αντιρρήσεις για τον εν λόγω φάκελο 7

ότι, στη συνέχεια, ο κοινοποιών ζήτησε επισήμως τον περιορισμό του πεδίου εφαρμογής της κοινοποίησης στη διακίνηση του προϊόντος κατά την εισαγωγή, καθώς και πριν και κατά την αποθήκευση και μεταποίησή του 7

ότι ο κοινοποιών τροποποίησε στη συνέχεια την προταθείσα στον αρχικό φάκελο επισήμανση κατά τρόπο ώστε:

- στις επιχειρήσεις που εισάγουν το προϊόν στην Κοινότητα με σκοπό τη μεταποίησή του να παρέχεται σχετική τεκμηρίωση που τις πληροφορεί ότι το προϊόν το οποίο αποτελεί αντικείμενο της γνωστοποίησης και παράγεται εκτός της Κοινότητας από την εταιρεία Hoechst Schering AgEvo GmbH ή με άδειά της, είναι δυνατόν να περιέχεται σε φορτία ελαιοκράμβης χύμα,

- η σχετική με το προϊόν τεκμηρίωση να αναφέρει μεταξύ άλλων, ότι το προϊόν παρήχθη με γενετική τροποποίηση και να προλαμβάνει πληροφορίες για τις δυνατότητες χρήσης του προϊόντος,

- στην ανωτέρω τεκμηρίωση να αναφέρεται επίσης ότι για τα προϊόντα που λαμβάνονται από γενετικώς τροποποιημένη ελαιοκράμβη είναι δυνατόν να ισχύουν στην Κοινότητα ειδικές απαιτήσεις επισήμανσης 7

ότι, ως εκ τούτου, σύμφωνα με το άρθρο 13 παράγραφος 3 της οδηγίας 90/220/ΕΟΚ, η Επιτροπή καλείται να λάβει απόφαση με τη διαδικασία του άρθρου 21 της οδηγίας αυτής 7

ότι, σχετικά με τον εν λόγω φάκελο, η Επιτροπή συμβουλεύτηκε τις αρμόδιες επιστημονικές επιτροπές που έχουν συσταθεί δυνάμει της αποφάσεως 97/579/ΕΚ της Επιτροπής (3) 7 ότι, στις 10 Φεβρουαρίου 1998, η φυτοϋγειονομική επιστημονική επιτροπή διατύπωσε γνώνη σύμφωνα με την οποία δεν υπάρχει λόγος να πιστεύεται ότι η εισαγωγή του προϊόντος με σκοπό τη μεταποίησή του θα μπορούσε να έχει δυσμενείς επιπτώσεις στην υγεία του ανθρώπου ή στο περιβάλλον 7

ότι η Επιτροπή, αφού εξέτασε όλες τις αντιρρήσεις που διαυτυπώθηκαν δυνάμει της οδηγίας 90/220/ΕΟΚ, τις πληροφορίες που υποβλήθηκαν με τον φάκελο καθώς και τη γνώμη της φυτοϋγειονομικής επιτροπής, κατέληξε στο συμπέρασμα ότι δεν υπάρχει λόγος να αναμένονται δυσμενείς επιδράσεις στην υγεία του ανθρώπου ή στο περιβάλλον από τη διακίνηση του προϊόντος στο περιβάλλον κατά την εισαγωγή του, καθώς και πριν και κατά την αποθήκευση και μεταποίησή του 7

ότι στο άρθρο 11 παράγραφος 6 και στο άρθρο 16 παράγραφος 1 της οδηγίας 90/220/ΕΟΚ προβλέπονται πρόσθετες διασφαλίσεις για την περίπτωση που προκύψουν νέα δεδομένα για τους κινδύνους που συνεπάγεται το προϊόν 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής που έχει συσταθεί δυνάμει του άρθρου 21 της οδηγίας 90/220/ΕΟΚ,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

1. Με την επιφύλαξη της λοιπής κοινοτικής νομοθεσίας, και ιδίως του κανονισμού (ΕΚ) αριθ. 258/97 του Ευρωπαϊκού Κοινοβουλίου και του Συμβουλίου (4), και υπό τους όρους που παρατίθενται στην παράγραφο 2 του παρόντος άρθρου, οι αρμόδιες αρχές του Ηνωμένου Βασιλείου συναινούν στη διάθεση στην αγορά του ακόλουθου προϊντος το οποίο γνωστοποίησε η AgrEvo UK Crop Protection Ltd (αριθ. αναφ. C/UK/95/M5/1):

σπόροι εαρινής ελαιοκράμβης (Brassica napus L. ssp. oleifera) προερχόμενοι από παραδοσιακές διασταυρώσεις μεταξύ μη γενετικώς τροποποιημένης ελαιοκράμβης και μιας σειράς προερχόμενης από τη φάση μετασχηματισμού Topas 19/2, η οποία επιτεύχθηκε με χρήση πλασμιδίου pOCA/Ac που περιέχει:

α) συνθετικό γονίδιο Pat το οποίο κωδικοποιεί την ακετυλοτρανσφεράση της φωσφινοτριχίνης ρυθμιζόμενο από υποκινητή και καταληκτική ακολουθία 35S από τον ιό της μωσαϊκής της ανθοκράμβης 7

β) γονίδιο npt ΙΙ το οποίο κωδικοποιεί τη φωσφοτρανσφεράση της νεομυκίνης ΙΙ ρυθμιζόμενο από τον υποκινητή συνθάσης της νοπαλίνης και από καταληκτική ακολουθία της συνθάσης της οκταπίνης.

2. Η συναίνεση καλύπτει τη διάθεση του προϊόντος στην αγορά για διακίνηση στο περιβάλλον κατά την εισαγωγή, καθώς και πριν και κατά την αποθήκευση και μεταποίησή του.

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 22 Απριλίου 1998.

Για την Επιτροπή

Ritt BJERREGAARD

Μέλος της Επιτροπής

(1) ΕΕ L 117 της 8. 5. 1990, σ. 15.

(2) ΕΕ L 169 της 27. 6. 1997, σ. 72.

(3) ΕΕ L 237 της 28. 8. 1997, σ. 18.

(4) ΕΕ L 43 της 14. 2. 1997, σ. 1.